Den Vest-Sjællandske Avis, 1839-09-16
Detorientalske Anliggende. Efterretninger fra Konstantinopel af 21de August melde, at Mehemed Alis Emissairer, som ankom til Salonichi, have ikke fundet Bifald af den derværende Pascha. Denne viste enhver mundtlig Meddelelse tilbage, og modtog omsider en lang Skrivelse fra Mehemed Alt, som dog ved en Tartar blev afsendt til Storherren, Da Emissairerne erfarede dette, ilede de med at komme ombord og afgaae til Alexandrien. (En Efterretning af 26de siger, at tre af Emissairerne ere seilede tilbage, og at samtlige Paschaer have givet Storherren Beviser paa deres Troskab, idet de have sendt mange hundrede Exemplarer af Circulairen uaabnede til Porten). - Alexandrien den 16de August. Jbrahim er i Marosch og befinder sig vel, hvorimod den Ægyptiske Hær lider betydelig Mangel paa Levnetsmidler i det udtømte Land. Jmidlertid ere Soldaterne ved godt Mod, og Enhver troer, at Marschen ufortøvet skal tiltrædes mod Konstantinopel. Krigen føres i dette Øieblik kun ved Proclamationer, en Mængde Agenter ere i stor Virksomhed i det Tyrkiske Rige og virke paa alle Sider til Mehemed Alis Fordeel, og fra alle Kanter strømme de til ham (?). Af Breve fra Alexandrien af samme Dato melder Journal des Debats, at Porten vil indrømme Mehemed Ali Ægypten som arveligt, og Paschaliket Syrien, paa Livstid, dog uden at erklære det sidste for uafhængigt. Desuden aftræder han de to betydeligste Pladser i Syrien, Damaskus og Aleppo. Endvidere har Vicekongen at demolere de ved Taurus og Euphrat anlagte Fortificationer, og at restituere den Tyrkiske Flaade. Mehemed Ali har dertil svaret "Ægypten aldeles uafhængigt; Syrien, saaledes som samme blev taget i Besiddelse efter Slaget ved Koniech, det vil sige, begrændset af Euphrat og Taurus Linien, som arveligt Paschalik, omendskjøndt under Portens Overherredømme; Chosrews Bortfjernelse; derimod Tilbagelevering af Flaaden og al mulig Bistand til Lands og til Vands. - Capudan Pascha har udgivet et Manifest, hvori han retfærdiggjør sin Overgang. Han modtog med den dybeste Smerte Efterretningen om Sultanens Død, men erfarede tillige, at Chosrew var hævet til Storvesir. Da Chosrew er Capudan Paschas personlige Fjende saa blev det nødvendigt for denne at redde sit Liv, Jngen kjendte bedre end han, hvilke uheldbringende Planer der opfyldte den troløse Oldings Hoved. En Afgrund af forgetyveaarigt Had skiller for evigt Chosrew og Mehemed fra hinanden, og saaledes er Chosrew en Hindring for Ægyptens Forening med Tyrkiet, hvilket vilde være til Rigets Held. At styrte Chosrew og at forene Cairo med Konstantinopel vare de Bevæggrunde, som bestemte Achmet Pascha (Capudan Pascha). Capudan Pascha havde ogsaa gjort Regning paa Haf Paschas Overgang, da han ved et Brev havde opfordret ham dertil. Men dette Brev var kommet for sildigt - En Efterretning fra Konstantinopel af 21de melder, at Mehemed Ali skal have foreslaaet et Ægteskab imellem Jbrahim og en af Sultanens Søstre Fra Konstantinopel skrives under 26de August: Paafaldende er den gaadefulde og modsigende Opførsel, som nogle af de Europæiske Repræsentanter vise. Det er næsten umuligt at komme paa det Rene med enhver Enkelts Anskuelser; saaledes yttrede for at tale om en af dem – den Russiske endnu for faa Dage siden den Mening: Syrien maatte slet ikke tilstaaes den rebelske Pascha af Ægypten, for at man ikke skulde høre hans oprørske Skrig, fra Taurus=Bjergenes Høide til Konstantinopel, hvilket uafladelig vilde holde Hovedstaden i Uro og Angest. Men Rusland troer ogsaa, at Fredens Afslutning med Ægypten tilkommer alene Porten; de store Magter have kun overtaget den Pligt at garantere Freden; ligeledes at den orientalske Confevents ikke skal finde Sted i Wien eller noget andet Sted, men skal have sit Middelpunkt i Konstantinopel. Hvorfor holdes der Conferentser, naar Orientens Pacification beroer paa Porten og Mehemed Ali, Hvorfor har man hindret Porten i at modtage de Fredsbetingelser, Mehemed Ali har foreslaaet 8).